เวียนหัวคลื่นใส้จะอาเจียน ประจำเดือนเลื่อนเกิน 1 อาทิตย์ ปัจสวะบ่อย ตรวจการตั้งครรภ์แล้วขึ้นขีดเดียวคือไม่ตั้งครรภ์ อาการแบบนี้เป็นอะไรคะ
สวัสดีค่ะ อาการเวียนศีรษะ คลื่นไส้ คล้ายจะอาเจียนนั้น ไม่ใช่อาการที่จำเพาะเจาะจงต่อการตั้งครรภ์ค่ะ หากประจำเดือนเลื่อนหรือมาช้าเกิน 35 วันจากรอบก่อน จะถือว่ามาช้าผิดปกติ และอาจมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก การทำงานของต่อมไทรอยด์ที่ผิดปกติชุดตรวจการตั้งครรภ์ให้ผลบวกได้ตั้งแต่ 10-14 วันหลังปฏิสนธิค่ะ หากตรวจในช่วงเวลาดังกล่าวเป็นต้นไปแล้ว ให้ผลลบ แต่ประจำเดือนยังไม่มา อาจจะไปตรวจยืนยันอีกครั้งด้วยผลปัสสาวะหรือผลเลือดที่รพ. และถ้าไม่ตั้งครรภ์จริงๆ ก็อาจจะต้องหาสาเหตุอื่นๆที่ทำให้ประจำเดือนไม่มาดังกล่าวไปต่อไป